- Fem sekunder. - Har nogen set Whitney?
Jeg kan se frøken Houston.
- Flyt fokus ind på fire. - Skifter til kanal fire.
Lys 25, vær klar.
Vi sender live om fire, tre, to ...
Lys 25, nu.
Whitney!
Vi vil spille et medley for jer.
Sangene handler om kærlighed.
Det, vi gør for at få kærlighed, og det, vi gør for at beholde den.
Stop.
- Mor. - Igen. Igen!
Når Gud giver dig en gave, skal du bruge den rigtigt.
Du skal lære melodien.
Når du har lært den, kan du lege og lave fraseringer. Om igen.
Du skal kende melodien udenad.
Tydelig udtale.
Lyt til ordene. Gør hvert ord færdig.
Alle sange er en historie. Uden en historie er det ikke en sang.
God sang kommer tre steder fra.
Hovedet, hjertet og maven.
Og lad være med at glo på døren.
- Jeg stopper her. - Nej, du gør ej.
Den mulighed mistede du, da du sagde, du ville det her.
- Mor, jeg vil bare gerne synge. - En gang til.
Du får ikke lov at opgive det her, Nippy.
Det var din ide, så du gennemfører det.
Stolthed.
Du er en Houston.
Jeg elsker dig, mor.
Okay.
Vekslende skydække, 10-15 procent risiko for ...
Reagan overvejer at skære i visse overførselsindkomster.
Vi ses på lørdag. Ses vi på lørdag? Klokken 10.
- Vi ses på lørdag. - Tak.
Hej.
- Hvad? - Jeg sagde bare "hej".
Hej.
- Hvem er du? - Whitney Elizabeth Houston.
Whitney Elizabeth Houston.
Siger du altid dit mellemnavn?
Okay. Jeg hedder Robyn Crawford.
Er du herfra?
- East Orange. - Seriøst? Hvor går du i skole?
Mount Saint Dominic Academy.
En katolsk skolepige. En hvid katolsk skolepige.
- Og dig? - College.
Jep.
Vent lidt. Er Cissy Houston din mor?
- Sangerinden? - Jep.
- Dionne Warwick er min kusine. - Dionne Warwick? Du tager pis på mig.
- Niks. - Jo. Aretha Franklin er min gudmor.
Okay, nu, Whitney Elizabeth Houston ... nu drømmer du.
Nej. Nej, min drøm ...
Det er sindssygt, men jeg vil gerne være sanger som dem.
Men det er alt for svært, så ...
... jeg har det fint med mine små nynnerier, når jeg synger kor for min mor.
Lad mig høre dig.
- Syng. - Nej.
Jeg viste dig mit trepointsskud. Syng nu.
Du skulle komme ned på Sweetwaters.
Så kan du se mig synge kor for min mor.
Okay, Whitney Elizabeth Houston. Jeg kommer og ser dig.
Men så har du bare at kunne synge.
I alle de år måtte jeg kigge den anden vej.
Og lade, som om jeg ikke vidste noget. Og du føjter rundt, for du kan ikke andet.
Og jeg er på landevejen og knokler penge hjem.
Du knokler penge hjem? Er du frelseren?
Eneforsørger. Nemlig. Eneforsørger i årevis.
- Jeg sværger, at jeg snart går min vej! - Gør det. Så gør du da noget.
- Jeg har passet ungerne. - Jeg knoklede på landevejen. Ja ja ...
Så du har arbejdet al den tid? Hvordan tror du, jeg ...?
Hvad så, Nippy?
- Ja, jeg sidder her ... - Og jeg synger!
Du skal ikke tænke på det.
Gør det så!
- Det her er så godt. - Det vil vare for evigt.
Nippy, nu skal du høre efter.
Mor.
Jeg elsker dig.
Se lige os.
Clive!
- Hey. - Tak, fordi du kom, Clive. Tak.
Hun synger kor for sin mor, -
- men vent, til du ser hende. Hun flår tæppet væk under dig.
Modeludseende. Men stemmen ... Åh gud, stemmen.
- Rolig nu. Jeg er her jo, ikke? Kom. - Ja.
- Hvordan går det? - Godaften.
Jeg ved ikke, hvem du tror, du taler til. Du tror, du er voksen.
- Jeg ved, hvad jeg vil. - Du tror, du ved det.
- Clive Davis! - Hej, Gary. Hvordan går det?
Hej, Gerry.
Min stemme.
- Hvad? - Min stemme.
Den er væk.
Du må åbne koncerten solo.
Hvad? Mor, du råbte ad mig for et øjeblik siden.
Måske var det der, det skete.
Jeg skal hvile stemmen lidt, så du må begynde uden mig.
Jeg er din mor. Gør, som jeg siger.
- Mor, jeg ... - Hør her.
Nu skal du hjælpe mig.
Du skal starte koncerten.
Syng "The Greatest Love of All". Ikke ét ord til.
Tving mig ikke til at give dig en røvfuld.
"The Greatest Love of All". Okay?
Gerry.
- Cissy. Hvordan går det? - Godt at se dig.
Det er også rart at se dig.
Hun er helt utrolig.
- Okay. - Kun okay?
Jeg har måske hørt hendes generations største stemme.
Ja. Den form for "okay".
Gerry, mit "okay" er anderledes end dit "okay".
Med mit "okay" følger der investeringer og juridisk ansvar.
Dit følger der fritter med til.
Det er min pige.
Whitney Elizabeth Houston.
"Og distributionsrettighederne til alle album skabt af Whitney Houston ...
... eller Arista i kontraktens løbetid ...
... i evighed overalt i universet"?
Det betyder en fandens lang tid. Overalt.
Vent.
- Hvad er der, far? - Du er grunden til, at hun er her.
Hvis du rykker videre, skal du tage hende med.
Mr. Davis, du er ikke min første pladeboss.
- Jeg beskytter bare min familie. - Det forstår jeg godt.
Den rettighed har vi aldrig givet til en kunstner.
Men jeg tror på dig.
Så ...
Vi skal gøre vores bedste.
- Okay. - Okay?
- Her. Lad os få taget et billede. - Okay.
Klar til billedet?
Tillykke. Velkommen til Arista.
- Tak. - Tak. Cissy. Tak.
- Tak, Clive. - John. Mange tak. Tillykke.
Nu vil jeg gerne lære min ny kunstner og hendes musiksmag at kende.
Okay.
Det ville være fint, hvis vi var alene. Det var det, jeg ville ...
- Okay. - Ja.
Skriver du sange?
- Nej. - Har du nogensinde prøvet det?
- Er det okay? - Ja. Vi får folk til at skrive for dig.
Hvilken slags sange kan du lide?
- Kæmpestore sange. - "Kæmpestore sange"?
- Ja. - Okay. Kæmpestore sange.
Sange, som man næsten ikke kan få sine arme rundt om.
Sange, der er som bjergbestigning. Sange, der udfordrer min stemme.
Hvor jeg skal synge røven af led.
Gospel? Country? Sort? Hvid?
- Det hele. - Det hele?
Alt sammen. En god sang er en god sang.
Og det har du 100 procent ret i. Nu skal du høre, hvad vi gør.
Vi hyrer de bedste sangskrivere i USA, i verden, -
- til at skrive en stor, ambitiøs sang -
- til en stor, ny stjerne med en ambitiøs stemme.
Hvad siger du til det?
- Tror du, de vil gøre det for mig? - Nej. Men de gør det for os.
- Okay. - Må jeg spørge om noget?
Ja. Jeg er som en åben bog, Whitney.
Også selv om folk siger, at det står med så små typer, -
- at man skal bruge stærke briller.
Hvad vil du gerne vide?
- Har du læst på Harvard? - På jura, ja.
- Hvordan var det? - Det var stressende.
Jeg fik angstanfald. Lige her, søde skat.
Mange tak. Tak. Men man kommer igennem det.
- Hvordan det? - Hvordan? Åndedrætsøvelser.
- Det gør jeg også. - Ja, men jeg gjorde det alene.
Dengang, og det er længe siden, -
- da kunne man ikke indrømme, at der var noget galt med en.
Kan man det nu?
Jeg vil fortælle dig én ting, kære Whitney, inden vi går i gang.
Jeg involverer mig ikke i en kunstners privatliv.
Jeg er ikke en barnepige. Eller en spejderleder eller rabbiner.
Jeg har forstand på musik. Jeg har gyldne ører og et godt instinkt.
På den måde kan jeg hjælpe dig.
Og jeg vil være der for dig når som helst.
- Okay? - Okay.
- Skål for dig. Tillykke. - Tak.
Okay. Lad os teste ørerne.
Han sagde, at han kunne få mig på tv, og vi drak champagne.
Og, mor, han sagde, at jeg havde "en ambitiøs stemme".
Lader du hende gå rundt og se sådan ud?
Har hun ikke en kjole? Hun skal til at gå med kjoler.
- Jeg bad hende klæde sig pænt på. - Hvorfor?
- Det her er mine pæne cowboybukser. - Pæne cowboybukser?
- Det er bare mig. - De vil ikke se "bare dig".
Og du opnår ikke noget som Nippy. Hun skal have en paryk.
Hvis hun skal være stjerne, kan hun ikke have lige så kort hår som mig.
Du er en prinsesse.
Med den stemme og det rette udseende kunne du være USA's prinsesse.
Du må begynde at ligne sådan en.
Det er en hård branche, skat.
Jeg vil bare synge.
Min næste gæst har skabt superstjerner som Barry Manilow, -
- Melissa Manchester, Chicago, Simon and Garfunkel, Janis Joplin ...
Listen er endeløs. Han har taget sin seneste opdagelse med.
Hun er ganske enkelt betagende.
- Åh gud. Jeg tror, jeg skal kaste op. - Nej, nej, nej.
Du har styr på det her, prinsesse. Kom så. Op at stå.
Skat, find noget at drikke til hende. Ginger ale. En sodavand. Noget i den stil.
Hey, hey. Det skal nok gå. Bare lad, som om du synger under bruseren.
Skal jeg forestille mig, at jeg synger nøgen foran Merv Griffin?
- Helt ærligt. Det der hjælper ikke. - Husk nu ...
- Hoved, hjerte, mave. Ikke? - Jo.
Du er min prinsesse.
- Okay. - Man ved det.
- Man ved bare, at man hører ... - Du kan godt det her.
- Hun kan det der. - Nu skal I bare høre. Whitney Houston.
- Sangen er for langsom. - Nej, det er okay.
Hendes hudfarve ser forkert ud.
- Hun er forkert belyst. - Det er okay, Cissy.
Den er for langsom. Den er for langsom.
Cissy. Cissy, Cissy.
- Op med tempoet. Op med tempoet. - Cissy.
Det navn vil I ikke glemme. Whitney Houston.
Hvad siger du?
Nej.
- Nej. - Enig.
Whitney Houston, første optagelse.
- Nej. - Whitney Houston.
Lad os prøve den her.
- Og stop der. - Var det bedre?
Sådan kan man godt sige det.
En gang til.
- Hvad skete der? - Det er teksten. Den er bare ...
- Det lød smukt. - Okay. Vi prøver igen.
- Okay. - Nu er jeg alvorlig.
- Måske. - Måske? Hvorfor?
Kan du høre det?
Jeg kan gøre noget med omkvædet. Gå en tone op.
Ja, men det er ikke en grund til at lave en sang. Den skal have et hook.
Et hook? Jeg giver den et hook.
Nå? Ser jeg godt ud?
- Fjollet. - Det gør jeg da ikke. Gør jeg?
Det er det her, de vil have.
Hele Amerikas skattepige.
- Og det vil du give dem. - Vent du bare og se.
Kors i røven! Nip! Nip, vågn op!
Nip, vågn op, for helvede. Nip, den er i radioen. Hør!
- Åh gud! - Det her er stort, ikke?
- Stort? Hvad? Det er enormt! - Vil du ikke arbejde for mig?
Fuld tid. Du kan booke koncerter, styre min garderobe og mine rejser.
Eller finde mig en æske morgenknas klokken 01 om natten.
Siger du "01", behøver du ikke sige "om natten".
Det er derfor, jeg har brug for dig.
Jeg har brug for en, jeg stoler 100 procent på.
Du er den eneste.
Du kan stole på mig, men du har ikke råd til mig.
- Okay. - Du har ikke råd til mig.
- Jeg får dig billigt. - Ja? Okay.
Ved dine forældre det? Har du talt med dem?
Din mor bliver ikke glad. Hun hader mig.
Vi snakker med far.
- Hej. - Hej.
- Goddag.
Det skal nok gå.
Jeg har bestilt os et bord. Bare mig og dig og en god flaske ...
Lad os tale om det senere.
Nippy, du ved godt, at man ikke braser ind uden at banke på.
- Goddag. - Barbara, det er min datter.
Tillykke. Din far har fortalt mig en del om dig.
- Hvor ser du skøn ud. - Farvel.
Hej, Nippy.
Hvad drejer det sig om?
Rob skal arbejde for mig på fuld tid som min kreative assistent.
Kreative assistent?
Flot titel. I to har været meget sammen.
I bor sammen og rotter jer sammen. I går arm i arm overalt.
Og nu vil I arbejde sammen. Side om side i offentlighedens søgelys.
- Har du altid så kort hår? - Det er lettere at håndtere.
"Lettere at håndtere".
Lad mig fortælle dig noget, frøken Crawford. Whitney er fars pige.
Det har hun altid været. Det vil hun altid være. Intet kommer imellem os. Er du med?
Ja. Javel.
Hun er min prinsesse, og vi skaber noget.
Noget, du ikke skal være en del af.
Her er mit krav. Vil I have min velsignelse?
Så gå ud på stævnemøder.
- Med unge mænd. - Far, med drenge?
I skal ses og fotograferes med unge mænd.
- Mener du det alvorligt? - Det behøver man aldrig spørge mig om.
Tja, det vil jeg ikke. Så ...
Nå ...
- Det fortæller mig alt, jeg skal vide. - Far.
Skal jeg sige god for, at du hyrer en pige, som ingen erfaring har?
Har du nogen erfaring som manager?
Nej. Så du skal ud og luftes, min skat.
Du skal ud og ses med unge mænd. Hører du? Af sted.
- Hun har god kemi med Jermaine. - Hold du øje med din mikser.
Du har været i seng med Jermaine Jackson. Og det fortæller du mig bare sådan?
Rob!
- Rob, det er bare en fyr. - Er det bare en ... Bare en fyr?
Hvad er du så vred over? Vi aftalte, at vi skulle se fyre.
- Vi aftalte ikke at kneppe dem. - Rob!
Elsker du ham?
Gør du det?
Han elsker mig, men jeg er ikke sikker.
- Rob. Jeg er ked af det. - Det tog dig fandeme ikke lang tid.
Rob, jeg gider ikke ordne det der. Robyn!
Ved du hvad? Ødelæg du bare det lort.
- Jeg hader dig helt vildt! - Tal højere, Rob. Jeg kan ikke høre dig.
Og ved du hvad? Ved du hvad? Ikke støvsugeren. Er du sindssyg?
Hvordan skal vi så ordne det her rod? Du er sindssyg, Robyn.
- Du er sindssyg. - Nå?
Så det var det? Så er det bare ovre?
Jeg vil have en familie.
En mand. Børn. Tro og familie.
Jeg elsker dig. Vi elsker hinanden, ikke?
- Der står i Bibelen ... - Åh gud. Bibelen!
Tredje Mosebog ... Vi kan ende i Helvede.
- Jeg vil ikke i Helvede. - Det vil jeg heller ikke.
Slå det op.
Hey.
Jeg elsker dig.
I al evighed i hele universet.
Jeg har brug for min bedste ven.
Rob, jeg beder dig ...
Jeg beder dig.
Ja. Ja, den vil jeg gerne have.
- Vil du det? - Ja. Den handler om ...
Den handler om gerne at ville danse med nogen.
- Ja. - Sådan virkelig, virkelig meget.
Og af en eller anden grund ...
... så kan man ikke det.
Okay. Godt.
Jeg glæder mig til at se, hvad du får ud af den.
Du får også en flaske Dom Pérignon af mig, når en af dine singler -
- ligger nummer ét på hitlisten.
- Nummer ét? - Tillykke.
Nummer ét!
Hendes debutalbum er det mest solgte debut-soloalbum nogensinde, -
- og gjorde rent bord til American Music Awards og vandt en Grammy.
Hendes stærkt ventede andet album udkommer snart.
Kan hun leve op til forventningerne?
Skål for mine brødre, Gary og Michael, Garys nye kæreste, Pat, -
- og min bedste ven, Robyn. Jeg elsker dig.
- Skål for Italien. - Skål for Italien.
- Gary, tag et billede af hende. - Okay. Kom så.
Åh gud! Wow, det er vildt!
Utroligt. Whitney Houston er hende, alle taler om.
Whitney Houston transcenderer alder, race, livsstil.
Koncerten var udsolgt, så de arrangerede en ekstra.
I en alder af 23 er hun elsket i hele landet.
Kniber du dig selv i armen? Én til, og så har du slået Beatles' rekord -
- for flest nummer ét-hits i træk.
Mange tak.
Og godnat!
Det er en kritik, jeg ofte hører fra lytterne.
- At jeg ikke er sort nok? - At din musik ikke er sort nok.
- Hvad skal jeg sige til det? - Sandheden. Sælger du ikke ud?
- Du er modig at spørge mig om det. - Det siger min mor også.
Det er et validt spørgsmål. Du og din musik kritiseres ofte for det.
At du sælger ud. At du ikke er en ægte sort kunstner.
- Nu går du i vrede, ikke? - Nej.
- Du går før mig. - Hvad siger du til kritikken?
- Hvis jeg ikke er sort, hvad er jeg så? - Det kan kun du svare på.
Jeg kan hverken synge sort eller hvidt. Jeg kan synge.
Musik er ikke en farve for mig. Den har ingen grænser.
Hvorfor skal folk sige den slags dumme ting? Hvem har sagt det?
Det er noget pis. Det gør mig vred, for det er hadsk og dumt.
Hvorfor skal jeg være, som andre ønsker? Jeg synger, hvad jeg vil.
Jeg vil nå så bredt ud som muligt. Er det ikke det, kunst skal?
Hele mit liv har jeg ikke været sort nok, hvid nok.
Hvad med, at jeg ikke er lydig nok?
At jeg ikke er frygtsom nok.
Der hørte I det fra Whitney selv.
- Var det for meget? - Niks.
- Godmorgen, Max. - Mr. Houston.
Se engang.
Værsgo. Godmorgen.
Tak.
Brug det med fornuft. Anna.
- Er du en forretningskvinde? - Ja, det mener jeg.
- Hvad gør en forretningskvinde? - Ja, hvad gør en forretningskvinde?
Hun siger, hvad hun ikke vil have. Og frem for alt ved hun, hvad hun vil have.
Det kan være svært at definere.
De fleste af dem, jeg arbejder med, dem, jeg har kendt i årevis, -
- de er kompetente mennesker, som jeg kan stole på, og som er dygtige.
Men det er en svær overgang fra at være chef til at være ven eller omvendt.
Eller fra datter til chef eller chef til datter.
- Man skal have forskellige hatte på. - Så du er en sej dame?
Nogle gange.
- Altid? - Nej. Men nogle gange.
Det betyder nogle gange.
Far, hvad er der?
Du skal fyre hende. Robyn er et nul.
Biblen siger: "Far ikke vild!
Slet omgang fordærver gode sæder. Gå med Gud, ikke med Djævlen."
- Far. - Hun skal væk.
- Far, der sker ikke noget. - Hun er skidt selskab.
Og pressen skriver en masse lort.
ER WHITNEY HOUSTON LESBISK?
- Det ødelægger dit image. - Siden hvornår ...?
Siden hvornår har din lille pige et image?
Din mor ville have elsket at nå dertil. Det ville bare ikke lykkes.
Jeg fyrer ikke Robyn. Jeg har brug for en, jeg kan stole 100 procent på.
Du kan stole 100 procent på mig.
Det har du bare at gøre. Og gør så, som jeg siger.
- Det er mig, der er manageren. - Ja.
Og du arbejder for mig.
Det siger du ikke.
Far ...
... det siger jeg.
Hvordan er det at være chef for familiemedlemmer?
For dine brødre og deres koner? For din egen far og mor.
Eller er du stadig den lille pige nogle gange?
Nogle gange.
- Hør her, din dumme ko. - Sådan taler man ikke til mig.
Jeg taler, som jeg vil, til dig. Ved du ikke, hvem jeg er?
Tror du, jeg lader damer styre?
- Ja? - Clive, jeg vil være med i en film.
- Hvad? - En film.
Hvorfor det?
- Vi finder en film til dig. Klart. - Okay. Godnat.
Du ville jo gerne. Jeg har gjort min del. Hvad med dig?
Tror du, du kan være kræsen? Du er et nul.
Prøver du på noget, ryger du tilbage til den dansebule, jeg fandt dig i.
- Hvordan har du det? - Nu kommer hun.
Der er hun.
Hvide Whitney Houston! Hvide Whitney Houston!
Bare ignorér dem.
SOUL TRAIN ER IKKE FOR HVID MUSIK
Hvide Whitney Houston! Hvide Whitney Houston!
- Hvem var det? - Det ved jeg ikke. Kom.
- Jeg vil ikke tale med nogen. - Mrs. Houston!
Bare hold fokus, og hold facaden.
Giv en hånd til Bobby Brown, alle sammen!
Sådan her!
Er det her en prisfest? Kom så!
Du godeste.
Den fantastiske Bobby Brown, mine damer og herrer.
Tak.
Indtag jeres pladser. Showet begynder igen om fem minutter.
Jeg sværger.
Lige der.
Og jeg gør det igen.
Hej.
- Jeg sværger ... - Hvad i ...?
- Hvad laver du? - Det er ikke for sjov.
- Slap af. - Hey, hey!
Det må du undskylde. Det må du virkelig. Du hedder Bobby Brown, ikke?
- Ja. Og hvad så? - Jeg har et spørgsmål til dig.
- Og hvad er det så? - Hvor gammel er du?
Gammel nok.
Han er gammel nok.
- Han er gammel nok. - Mine damer og herrer.
Vores vært, Anita Baker.
- Hun ser så godt ud. - Ja.
De nominerede til prisen for bedste video er ...
Janet Jackson, "Control".
Michael Jackson, "The Way You Make Me Feel".
Whitney Houston, "I Wanna Dance With Somebody".
Jody Watley, "Looking For A New Love".
- Buher de ad mig? - Og vinderen er ...
Vinderen er Janet Jackson, "Control".
Hold facaden.
Tænk ikke på det. Du er Whitney Houston. Okay?
De er usle hunde.
Giv mig en pen og et visitkort.
Du må være forberedt. Den succes, du har, -
- som de sorte radiostationer ikke kan styre, den bliver de sindssyge af.
Oreo. De kalder mig en Oreo. Vil de se mig som sort, så viser jeg dem det.
Nej, du skal ikke ændre noget. Bliv ved med det, du gør.
For det er noget nyt. Den første over hegnet får altid prygl.
- Og du er den første, prinsesse. - Der er ingen som dig. Se på mig.
Der er ingen som dig. Du har klasse. Du kan synge.
- Jeg vil aldrig vise mig noget sted igen. - Hvad? Nej, nej, nej.
Du skal vise dig endnu mere nu.
- For Nippy. - For Nippy.
Nelson Mandela bliver løsladt i morgen. Det er et øjeblik, man ikke glemmer.
Vi burde finde nogle nye sangskrivere. Finde en ny lyd.
- R&B. - Ja.
L.A. Reid og Babyface -
- laver spændende ting nu.
De kunne måske producere dit næste album.
- Det kan vi godt se på. Skal vi det? - Okay.
Nu skal du ikke være så trist.
Det var bedre. Og kom så væk fra min stol.
Her er Whitney Houston og Bobby Brown, lige ankommet til Billboard Music Awards.
Hun er nomineret til fire priser. Blandt andet for bedste R&B-album og -kunstner.
- Det er jeg ked af. - Det er okay. Mange tak.
Hej, Whitney, du og Bobby er kongen og dronningen af R&B.
- Hvordan føles det? - Det føles rigtig godt.
- Vil I se et kys? - Skat, du ser så godt ud.
Smukt. Smukt, Whitney.
- Et til. - Smukt.
- Se den her vej. - Et til. En gang til.
- Whitney, vend dig om. - Jeg er vild med det.
- Okay, nu skal I træde lidt væk. - Ja, væk.
Væk.
Væk!
Ikke mere nu. Vi er færdige her. Tak.
Åh gud, nej.
- "Hvorfor gør det så ondt"? - Det er en god sang.
"Hvorfor er jeg så trist"? "Jeg græder stadig over dig, -
- for når jeg ikke elsker dig ..."
- Hvorfor? - Jeg er nødt til at tro på sangen.
- Ellers kan jeg ikke synge den rigtigt. - Det kan jeg godt forstå.
Ingen mand kan påvirke mig på den måde. Jeg ville droppe ham først.
- Hvad? - Det er universelle følelser.
Jeg tror bare, at du er meget ung.
- Nej? - Nej.
- Okay. - Næste.
Så lad os finde en sang, som ikke handler om kærlighed.
Nå nej, det findes ikke.
- Hør nu bare på mig. - Okay, jeg lytter.
- Stoler du på mig? - Ja.
Bobby er ikke den eneste ene. Bobby er en luder.
- Han har en baby med en anden. - Kalder du min mand en luder?
- Bobby har et vist ry. - Det ved jeg godt.
- Kan du lide slemme drenge? - Ja.
Nej, han forstår mig. Han får mig til at grine.
Jeg er træt af at være en pæn pige.
Min karriere kaster en lang skygge.
Han er berømt nok til at kunne klare det.
Hvis du kan lide ham, så ...
- Så tolererer jeg ham. - Tak.
Vent lidt.
- Hallo? - Ligesom jeg tolererer hende der ...
- Jeg er på arbejde. - Hvad hedder hun?
- Hun hedder Natalie. Jeg ringer tilbage. - Hej, Natalie.
- Vi snakkes. - Ja, hej. Hav en god dag!
- Du er uhøflig. - Hun er da ikke Jermaine Jackson.
- Hvorfor er du sådan? - Du gik fra Jermaine til Bobby.
- Du vælger nogle gode nogle. - Hvad? Slap af. Vi skal ikke giftes.
- Hvad er der? - Vent lidt. Vent lidt. Hey.
- Vent lidt, vent lidt. - Hvad? Hvad laver du?
Gift dig med mig.
Nå?
- Åh gud, Bobby. Ja. - Ja?
- Ja. Ja. - Ja?
- Prøv at se. - Åh gud. Åh gud!
- Skat, den er så smuk. Tak, skat. - Lad mig se.
- Hey? Hey? - Hvad?
- Kan jeg stole på dig? - Om du kan stole på mig?
- Ja. - Ja, selvfølgelig.
Ja? Vil du fortælle mig alt?
- Alt. Vil du gerne have det? - Ja.
Så gør jeg det.
Der er bare ...
Der er bare én ting.
Kim er gravid.
Ud over det er alting i orden.
Det skulle du bare vide, så vi kan få det på det rene.
Ærlighed varer længst.
Jeg elsker dig så højt. Jeg vidste, du ville forstå det.
Det lettede kraftedeme. Det har hængt over mig i månedsvis.
- Hvad helvede sagde du lige? - Jeg ville bare være ærlig.
- Jeg skulle bare fortælle dig det. - Det har bare at være for sjov.
- Ellers er alt okay. - Kim?
- Er Kim gravid? - Ja. Vi var rigtig fulde.
- Det skete bare, skat. - Nej. Stop bilen. Stop bilen!
- Du må ikke stoppe. - Sådan en gang pis.
- Det er noget pis! - Whitney!
- Hey! Stop! - Whitney! Stop nu.
- Var det, efter vi fandt sammen? - I overgangen. Det var slut med hende.
Men du kneppede hende stadig.
- Vi går altså her. - Idiot!
- Skat! Skat! - Lad os få det på det rene.
Du friede til mig, og først bagefter fortalte du mig, at din eks er gravid?
Jeg elsker dig.
Okay? Jeg vil være sammen med dig resten af livet.
Ikke nogen andre. Det vidste jeg ikke dengang, men det ved jeg nu.
Vi to kommer fra det samme sted. Vi er fra gaden.
Jeg kender dig.
Du behøver ikke være Whitney Houston over for mig.
Ikke ét sekund.
- Hør her. Det er os. - Whitney!
Os mod verden, skat.
Skal vi det her, eller hvad?
Ja. Fedt.
Du gjorde mig bekymret, Nip.
- Gjorde jeg dig bekymret? - Ja.
- Kom med bilen! - Ja! Kom med bilen.
- Klap i, Bobby! - Hvad?
Nip. Jeg har nyt at fortælle.
- Det har vi også. Du kommer lige i tide. - Okay? Hvad sker der?
- Se. - Tillykke.
Tak.
- Bobby. - Tak, Robyn.
Hvorfor kom du helt herover? Du sagde, du havde nyt at fortælle?
Hvad så?
Er du klar til at høre det? Du skal synge nationalsangen.
- Til Super Bowl. - Vent lidt.
Til den rigtige Super Bowl?
Kaptajn, vi er i luften. 26.000 fod. Hvordan ser det ud?
... 3016, ukorrigeret kurs.
Vi er næsten klar til Super Bowl XXV, -
- hvor Giants møder Buffalo Bills og kæmper om sportens største trofæ.
Nej. Langsommere, Rickey.
- Hvad? - Det er nationalsangen.
- NFL vil have den hurtig. - Jeg vil synge den langsomt. Gør det.
Jeg har en række looks, du kan vælge mellem.
Nej. Ingen kjoler.
- Okay. - Det er Super Bowl. Må jeg være mig selv?
To og tre, længere tilbage.
- Hvor er hun fra? - New Jersey.
Whitney lå nummer et.
Ja. Ja, ram tonen!
- Mor, hvordan klarede jeg det? - Tager du gas på mig, Nippy?
Du var fantastisk. Hvis du aldrig gør andet, -
- så gjorde du i hvert fald det der, som det skal gøres.
Goddag. Okay.
Tror du, du kan udsætte dit bryllup for den her film?
- Hvorfor dog gøre det? - Nicole mener, det er en god rolle.
Jeg har visse forbehold.
"Bodyguard"?
Den handler om en berømt sangerinde og hendes forhold til sin bodyguard.
Niks.
- Hvem spiller bodyguarden? - Kevin Costner.
Sagde jeg nej? For jeg mente ja.
Han vil gerne have dig med.
- Vil han det? - Ja, det vil han. Vil du overveje det?
Det er bare et bryllup, Clive.
Man skal prioritere rigtigt. Tak.
- Er du færdig deromme? - Ja.
Tak. Whitney.
Hej.
Vi får en masse andre babyer. Okay?
Jeg elsker dig. Jeg elsker dig.
Jeg ved ikke, om jeg kan det her mere.
Hvad mener du?
Være det hele. For alle.
Du kan ikke stoppe nu.
Vel?
Jeg passer på dig.
- Du skal høre noget. Vi har tid, ikke? - Jo.
Okay.
Jeg synes ikke, de lader dig synge med nok styrke i den her film, -
- så vi kan forstå, hvorfor din rolle er sådan en stor stjerne.
- Er du med på, hvad jeg siger? - Ja.
Sangene skal være fantastiske, for at rollen bliver fantastisk.
Så Kevin ... din nye bedste ven, fandt den her.
- Her. - Okay.
Det er Dolly Parton.
- Hvad? - Jeg kan godt lide den.
Jeg kan godt lide den.
1994 DET NYLIGT FRIE SYDAFRIKA
KONCERT FOR NELSON MANDELA
Whitney, vi elsker dig!
Vi elsker dig!
Hvad er der?
Du synes, det her er en fejl.
Det her kommer til at ske, Robyn.
Det er det, jeg ønsker.
- Okay. - Okay.
Godt.
Du er så smuk.
Hej, lille pige. Hej.
- Hun er smuk, skat. - Jeg elsker dig.
- Du er en fjollet pige. - Du godeste.
- Jeg vil ikke tale med nogen. - Jeg ordner det, skat.
- Du behøver ikke tale med nogen. - Nip. Hvad så? God koncert.
- Okay, det gjorde du lige. - Tak. Tak.
- Hør her ... - Øjeblik.
- Jeg skal lige tale med dig, Rob. - Ja, hvad så?
Hør her. Jeg tror ikke, at Nip vil tale med nogen i aften.
Ja, men jeg er jo ikke bare "nogen".
Oprah har brug for at vide besked om det interview.
- Ja? - Ja, vi skal have svaret hende.
Hey, hey.
Jeg ordner det her. Værsgo, skat.
Nej, Bobby. Jeg ordner det her.
- Hvad siger du? - At jeg er den kreative leder.
Det her er mit job. Jeg ordner det her. Ganske enkelt.
- Jeg er hendes mand. Så jeg vinder. - Bobby.
Okay?
Whit, hvad så? Hvad sker ...?
Du er nødt til at lytte til min mand, Rob.
- Mener du det? - Ja.
- Ja, men Bobby ... - Skal jeg lytte til din mand?
Bobby, vær nu sød. Robyn er min bedste ven.
- Din bedste ven? - Ja.
- Er jeg ikke din bedste ven? - Jeg har brug for jer begge. Okay?
- Ja, okay. - Du er sjov.
Glem det. Jeg tager hen på mit hotel.
Hey, Whit. Gør dig klar.
- Hvordan har stemmen det? - Fint, Rickey. Og din?
Jeg har arbejdet på en ny afslutning til din koncert. Men den er stor.
- Jeg har en masse store sange allerede. - Ikke på den her måde.
- Hvad er det? - Et medley på tre sange.
Det begynder med "I Loves You, Porgy", går over i "And I Am Telling You" ...
Nej, lad være med det der.
... og slutter med "I Have Nothing".
- Rickey ... - Ja?
Hvad går der gennem dit tykke hoved, når du kommer med sådan noget her?
De tre sange sammen. De er nærmest umulige at synge hver for sig.
Sammen er det som at bestige Mount Everest. Uden ilt.
Og du er den eneste sanger i verden, som kan klare det.
Det er derfor, jeg foreslår det. Det her kunne blive noget særligt.
- Men hvis det er for svært for dig ... - Lad mig se.
Du kan det her. De handler om knuste hjerter og dem, vi har brug for.
Om at kæmpe for at beholde dem.
- Hvad er det? - Der, hvor den modulerer. Ikke andet.
Det er din store afslutning.
Tolv taktslag.
Seks til.
Og seks til.
- Det var kun fire. - Det var 28.
- Og så skal jeg gå op? - En halv tone.
- Du kan trække vejret kort efter "me". - Kort?
Prøv. Begynd ved 124.
Det er ikke engang svært.
- Det gør jeg ikke. Du er sindssyg. - Du gjorde det da lige.
Niks.
- Du gør det, og du vil elske det. - Nej.
Jo.
Whitney. Whitney ...
Whitney. Må jeg få din autograf? Jeg er din største fan.
Whitney, må jeg ikke nok få din autograf?
Tusind tak, Whitney.
Tak.
Hold jer væk, tak. Hold jer væk.
- Frue. - Tak.
- Vi ses i morgen, miss Houston. - Nej, vi skal af sted i aften i stedet.
Det har vi ikke tilladelse til. Vi må skaffe en ny besætning.
Du har min tilladelse, skat. Hvad mere har du brug for?
Din fars.
Skaf en ny besætning. Jeg er ligeglad med prisen. Jeg vil sove derhjemme i nat.
- Ved siden af min mand. - Javel.
- Siden hvornår bestemmer far alt? - Fra første dag.
- Det er mit fly. - Firmaets. Alt står i firmaets navn nu.
- Jeg vil se firmaets papirer, Pat. - Okay.
Frue.
Godnat.
For satan ... Skat, det er dig?
Shit.
- Jeg troede ikke, du kom så tidligt. - Du skal ikke røre mig.
Hvad? Hvad sker der?
- Hvad? - Har du noget at sige?
Om hvad?
For fanden, Whit. Fordi jeg var ude? Ja. Ja, jeg gik ud.
Du slæber skidt ind i mit hjem.
Jeg har tjekket.
- Jeg ved ikke, hvad du taler om. - Jeg har tjekket.
Du går ud med andre kvinder med mit kreditkort?
Det har jeg et problem med.
Så skrid ud af mit hus.
Næ. Jeg går ingen steder.
- Jeg går ingen steder. - Bobby.
- Det er mit hus. - Vi er mand og kone.
Jeg går ingen steder, og det gør du heller ikke.
Ud af mit hus. Ved du hvad? Skal jeg måske tilkalde politiet igen?
- Ja? - Eller måske skulle jeg finde en pistol.
Jeg nakker dig.
- Gør du det? - Ja.
Du finder en pistol. Vi får se. Vil du lægge dig ud med mig?
- Vil du lægge dig ud med Bobby Brown? - Ja.
Sådan skal du aldrig mere tale til mig.
- Okay? - Få den finger væk.
- Mrs. Brown. Okay? - Du skal ikke røre mig.
- Skal du spille op, mrs. Brown? - Du skal ikke røre mig.
Du skal aldrig, aldrig nogensinde være så respektløs.
Jeg er ikke typen, man lægger sig ud med.
Heller ikke mig.
Ud.
Det understår du dig i. Ud af mit hus, Bobby.
Mand ... Hey, okay. Okay, skat.
Men hør her. Du er sindssyg!
- Vil du se mig være sindssyg? - Ja. Du er sindssyg.
- Der er noget galt deroppe. - Ud af mit hus, Bobby!
- Vi vil ikke have dig her. - Jeg går ingen steder.
- Giv mig mit barn. - Det er også mit hus!
- Giv mig mit barn. - Jeg går ingen steder. Sindssyg!
Hej. Undskyld.
Jeg elsker dig, skat.
Jeg er klar.
Der er gået otte år, og i den tid har vi ...
- Har jeg. - Har du kun udgivet syv popsange.
- Men ikke ét album. - Jeg har spillet skuespil.
Ja. Tre vidunderlige film.
- Og koncerter og turnéer. - Ja. Når du ryger, er det ...
For mig er det som at lægge en Stradivarius ude i regnen.
- Du har alting, Clive. - Hvad?
- Børn, kone. - Ekskone.
Tyende, huse.
- Det er så hårdt. - Ja, det ved jeg.
Jeg holder alle oppe, Clive. Presset. Det er udmattende.
- Er du udmattet? - Ja. Alle sorte kvinder er udmattede.
Det meste af tiden drømmer den her prinsesse kun om -
- at være derhjemme på sofaen sammen med mit barn.
Min datter skal have det hjem, hun fortjener.
Hvordan kan hun få det, når hendes far er Bobby Brown -
- og hendes mor er mig?
Familien er det vigtigste i livet. Men det er derfor, det er godt.
Når du rejser, tager du Bobbi Kristina med dig.
- Det er jeg ikke så sikker på. - Hvad mener du?
Hun ser det hele.
Alting.
Turnélivet er ikke godt for et barn.
Åh gud.
- Her. - Tak.
Kan du huske den sang?
Den, jeg afslog.
- Ja, ja. - Jeg tror, jeg forstår den nu.
Hvad siger du til det?
Så siger den anden: "Det er det, min søster gør, og hun ejer alle bilerne."
- Whitney. - Må jeg tale med dig?
- Ja, sæt dig ned. - Alene, far.
- Vil I være så venlige? Tak. - Naturligvis, miss Houston.
Min datter elskede "Askepot".
Hvad er der, prinsesse?
- Sæt dig ned. - Far.
Mine penge.
Jeg stolede på dig.
Der kommer flere penge ind, og jeg ordner det.
Nå, så du ordner det? Du ordner det virkelig flot.
Jeg tjente millioner.
Et tocifret antal! Ved du overhovedet, hvad der er tilbage?
Nu skal du passe på tonen. Og sæt dig så ned!
Sæt dig!
Minkpelsene. Bilerne. Privatfly til alle.
Kreditkort. Ejerlejligheder. Alle bruger mig som bankautomat.
- Far, du skulle tage vare på mig. - Og det er præcis det, jeg gør.
Nej. Nej, far, du har sat mig i en virkelig skidt situation.
Jeg ved ikke, hvordan jeg skal ordne det her.
- Jeg ordner det. - Nej, det gør du ikke.
- Jeg stoler ikke på dig. - Kan du se de mænd derovre?
Det er Arista Records.
Jeg arbejder på en rigtig stor kontrakt, så bliv du bare ved med at synge, -
- og så tager jeg mig af pengene.
Jeg må tage på verdensturné.
En kæmpe verdensturné. Din stemme kan klare det.
Jeg fikser den her kontrakt, og så er alt i orden.
Så bliv bare ved med at synge, okay?
Når jeg hiver den her handel i land, vil du se, at jeg stadig er chefen.
Jeg har ikke en chef.
Men jeg har en ledig stilling som far. Måske vil du søge det job.
- Whitney, må vi tage et billede? - Nej.
Clive?
- Hvem er det? - Du ved da godt, det er mig.
Hvad ...?
- Hej. Goddag. - Hvad gør ...?
- Jeg kunne ikke sove. - Tydeligvis.
Og jeg vidste, du ville være vågen. Har du nogen?
- Nogen ...? - Sange, du ved.
Nå, sange.
Sange, der giver en styrke. Noget, jeg kan ...
- Ja, der er kommet nogle stykker. - Ja?
Hvis man ikke kan sove, kan man lige så godt arbejde.
- Så har du nogen? - Har du brug for noget?
Jeg tænkte bare, om du har nogen, jeg kan ...
Jeg har hørt et par stykker i dag, som jeg syntes var gode.
Okay. Godt. Spil den bedste for mig.
- Den bedste? - Ja, den bedste.
- Okay. - Giver den en styrke?
Det synes jeg.
Men det må du selv bedømme. Okay, så kører vi.
Vil du høre den igen? Okay.
- Okay. Lad os høre den et par gange til. - Nej, det behøves ikke.
Jeg har den.
- Hvad mener du med det? - Jeg har den, Clive.
Utrolig. Du er utrolig.
- Sådan. - Åh gud. Smukt!
- Okay. Så et nyt album? - Smukt! Ja, hvorfor ikke?
- Okay. - Hvorfor ikke?
Og far vil have mig på verdensturné.
- Hvad? - Ja. 70 koncerter.
Halvfjerds? Nej. Whitney, nej. Din stemme. Nej.
- Jeg savner det. Far siger, jeg godt kan. - Jeg taler med far.
"Jeres lys skal skinne, så mennesker ser jeres gode gerninger -
- og priser jeres fader, som er i himlene." Matthæusevangeliet, kapitel fem.
"Flyv ikke højere, end vingerne bærer." Cliveevangeliet, kapitel et.
- Clive, du er jøde. - Det var Jesus også.
I hvert fald på hans mors side.
Hvem er det?
- Skat, jeg har savnet dig. - Jeg har også savnet dig.
- Bobby Brown blev anholdt i dag. - ... efter hun vandt sin sjette Grammy.
Whitney Houston stod ved sin mands side i retten. Han brød sin prøveløsladelse.
Trods alle de problemer, Houston og Brown har været igennem, -
- hans afvænningsophold og rygterne om hans utroskab -
- insisterer parret på, at de er forelskede.
Det er Cissy Houston. Bed Nippy, miss Houston, om at ringe til sin mor.
Bag facaden er den pæne sangerindes liv tumultarisk.
Hej, Robyn, Whitney er optaget lige nu. Hun siger, I kan ses efter turnéen.
Whitney!
Væk med jer!
Hvorfor aflyste du koncerten, Whitney?
- Er du på stoffer nu? - Har du mistet din stemme?
Whitney, er du på stoffer?
- Goddag. - Kom.
- Hej. - Goddag.
- Hej. - Hvordan går det?
- Jeg er okay. - Godt at se dig. Hej, søde.
Hvordan går det? Kom indenfor. Kom indenfor.
- Hvordan gik turen? - Godt.
- Hvor er hunden? - Hvad for en hund?
- Hun har talt om din hund så længe. - Jeg har ikke en hund.
Har du ikke?
- Marble. - Se, hvad han har.
- Kom, Marble. Tag den, Marble. - Tag den så. Værsgo.
- Marble, kom tilbage! - Sød fyr. Hvem er han?
- Jeg er som en åben bog, Whitney. - Ja.
En, man skal bruge stærke briller for at læse.
- Den så jeg ikke komme. - Så er vi to.
Kom her og sid sammen med mig.
Jeg vil også have, at du skal være lykkelig, min ven.
- Okay? - Ja.
Den rigtige grund til, at jeg bad dig komme herop ...
Kære Whitney, jeg skal fortælle dig ...
... at du har brug for at komme på afvænning.
Okay? Antallet af problemer, der opstår, -
- viser, at du ikke kan vinde den her kamp.
Og at du undervurderer, hvor dødsensfarlige stoffer er.
Hører du mig?
Du blandede dig da ikke i dine kunstneres privatliv.
I underholdningsbranchen før dig, om man så var Judy Garland eller Janis ...
... så endte man med at tabe. Man kan ikke klare det selv.
Det kan man ikke.
Og hvor er det trist ...
... at du på den måde påvirker din stemme, påvirker alting.
- Det er en forbrydelse. - Jeg er okay.
Det er jeg. Jeg har det under kontrol.
Jeg har bare brug for at slappe lidt af indimellem. Må jeg ikke det?
Kan du se dem her?
Du er på forsiden af dem alle sammen. Og ikke på grund af din musik.
Jeg slog Beatles.
Jeg slog Elvis.
Jeg var den første sorte kvinde, som alle de hvide elskede.
Men det er ikke mig.
- Clive, jeg opgav en masse. - Det ved jeg godt.
Det ved jeg godt.
Men jeg kan ikke blande mig udenom.
Det her er et spørgsmål om liv og død.
Du må lade mig hjælpe dig.
Du blander dig.
Gør noget ved det. Nu.
Nogle af dine yndlingsøjeblikke i min sangkarriere ...
... der havde jeg brug for hjælp.
For at synge med guderne har man nogle gange brug for en stige.
Nej, Whitney.
Fra den første gang jeg så dig ...
... vidste jeg, at du ikke havde brug for en stige.
Guderne var der allerede.
- Mor, jeg vil gerne have en hund. - Vil du have en hund?
Vil du have en hund? Du må få lige det, du vil, skat.
Lige det, du vil.
- Whitney. - Clive.
- Dit show er forbi. - Det er slut.
- Kan du se, hvad du gjorde? - Nej, det her er din skyld.
- Hun har det skidt og skal hjem. - Nej. Jeg styrer tingene her.
- Nå? - Jeg er træt af dit pis, Robyn.
Bobby, det er tydeligt, at hun har det skidt og skal hjem.
- Lad os få hende hjem. - Nå?
- Det er det bedste. - Okay. Okay.
- Lad os spørge hende selv, okay? - Snak med hende.
- Skat. Skat. - Ja.
Vil du hjem? Det kan vi gøre, hvis vi vil.
Det kan vi altid gøre.
Vil du hjem, skat?
Nej. Nej, det vil jeg ikke.
Kan du se? Jeg tager mig af hende.
Mener du det? Er det det, du gør? Nå? Tager du dig af hende med den der?
- Er det sådan, du tager dig af hende? - Pas på den tone, Robyn.
Jeg beholder min tone. Nip, jeg vil ikke sidde og se på det her.
- Ikke længere. - Jeg er træt af det her.
Jeg vil ikke det her nu. Hvorfor skal jeg tage mig af alle andres pis?
Nemlig, skat. Vi skal også hen til koncerten.
- Yo, jeg er pissetræt af dig, Robyn. - Og jeg er pissetræt af dig.
Yo, Nip, han har ikke fortjent dig. Det har han aldrig gjort.
Hør her. Det her er slut. Det er slut, Robyn. Slut.
Og din far ligger på hospitalet.
Hvad?
- Far? - Ja, han ligger på hospitalet.
Ja, det ville jeg have sagt til dig. Jeg ville fortælle dig det efter koncerten.
Efter koncerten.
Ja ja. Jeg er færdig med det her pis.
- Nej. - Nip, jeg er færdig med det.
- Ja. - Rob? Robyn.
Whitney.
Hej. Hej, far.
Du må godt gå nu.
Jeg er ude herfra om et par dage.
Nej. Nej, ikke før lægerne giver dig lov.
- Far, du får verdens bedste lægehjælp. - Jeg skal ud herfra.
Jeg skal passe forretningen.
Nej, det skal du ikke. Ikke længere.
Pat tager sig af det hele nu.
Du skal bare slappe af og få det bedre.
- Hvad snakker du om? Pat? - Det er okay.
- Pat er min manager nu. - Du har mistet forstanden, tøs.
Jeg har taget mig af alting hele dit liv.
Hvem tog sig af dig, når din mor var på turné?
Hvem skiftede ble på dig? Mig.
Så du overtager ikke styringen.
Det er gjort.
- Det er slut. - Hvad med de millioner, du brugte?
Som du brændte af på Bobby?
Retssager, advokater, dine privatfly.
Mine privatfly, mine penge, far.
Jeg har bestemt mig.
- Nu ser vi fremad. - Så find dig en god advokat.
- Hører du? - Far.
Du skal betale mig det, du skylder mig.
Hvilke penge, far?
Min andel fra den pladekontrakt med Arista, jeg forhandlede hjem til dig.
Jeg forhandlede for dig. Jeg tog mig af det.
Som du tager dig af din nye kone ved at gå efter mig?
Hundrede millioner dollar.
Der er ikke 100 millioner.
De betaler for albummene, og jeg har ikke lavet nogen nye endnu.
Lige nu er der næsten ingen penge.
Du har svigtet mig, far.
Og nu knuser du mit hjerte.
Jeg ved, at du og Bobby skjuler pengene. Giv mig mine penge, prinsesse.
Nej. Nej. Jeg er ikke din prinsesse. Jeg er ikke din prinsesse længere.
- Nå? - Ikke længere.
Vi overgiver atter til jorden ...
... vor broder John Houstons legeme.
- Hvor længe har det her stået på? - Mor.
Hej, søde skat. Alting er okay. Alting er helt okay.
Pas på hovedet.
Hey. Hey, skat? Jeg elsker dig.
Jeg elsker dig.
Vi dør alle sammen langsomt, -
- men du behøver ikke deltage så entusiastisk i processen.
Du har skadet dig selv undervejs. Fysisk skadet dig selv.
Får man aldrig ferie, finder man måder at holde ferie på.
Fire måneder. Et privat, sikret sted. Du vil blive overvåget.
- Skat! - Hej, mor!
Åh gud!
Kom. Vi skal sparke.
Kom.
- Kom så. En gang til! - Hold ud, mor!
Kom, vi skal hen til kanten. Kom så.
- Vi klarede det! - Vi klarede det!
Når jeg tænker på derhjemme
Så tænker jeg på et sted
Hvor kærligheden flyder frit
Gid jeg var hjemme Gid jeg var der
Med de ting jeg har set
Jeg er stolt af dig, mor.
Jeg elsker dig, skat.
Herre ...
... giv mig styrke.
Skænk mig styrke.
Giv mig styrke.
Åh gud, det er Whitney Houston.
Jeg bebrejder dig ikke noget, Bobby. Det gør jeg ikke.
Stofferne var der før dig.
Vi var dårlige for hinanden, men jeg bebrejder dig ikke.
Gid nogen ville fortælle medierne det.
Forstår du ...
Det, jeg ledte efter i dig, det var der ikke.
Et hjem.
Ud over musikken er det det eneste, jeg har ønsket mig. Men du ødelagde det.
Og jeg så mine forældre gøre det mod hinanden, og jeg lovede mig selv ...
... sådan vil jeg ikke være.
Okay. Okay. Jeg hører dig.
Men jeg vil stadig passe på dig, Nip. Jeg vil stadig passe på dig.
- Vi kan tale ud om det, ikke? - Jo.
- Ja. - Det er det, vi gør.
Vi taler ud om det.
Jeg ...
Farvel, Bobby. Hav det godt. Din datter har brug for dig.
Vent, Nip. Nip?
Whitney? Skat?
- Hvordan ser din mor ud? - Fantastisk. Gå i kødet på dem.
Jeg håber, jeg kan huske, hvordan man synger.
Ja. Det er jo Oprah.
Jeg bad bandlederen følge dig.
Det er dit comeback. Du sætter tempoet.
Tak, mor.
- Okay. - Du kan godt. Du kan godt, Nippy.
Husk nu på, at du er min prinsesse.
Mor ... Jeg tror bare, jeg vil være mig.
Mine damer og herrer, Whitney Houston.
Hold fast!
Lad mig sig' jer Jeg vidste ikke
Min mor sagd' jeg ik' ku' knækkes
Dionne sagd' jeg ik' ku' knækkes
Clive sagd' kom tilbage og syng For du ka' ik' knækkes
Jeres kærlighed sagd'
Jeg ik' ku' knækkes
Oprah sagd'
Ved du du er elsket?
Nu kender jeg
Min egen styrke
Søde skat.
- Hvordan klarede jeg det? - Fantastisk. Du er altid fantastisk.
- Altid. Vi tales ved på mandag. - De elsker mig stadig.
Clive, det er min første i dag.
- Okay. - Nå. Jeg vil på turné igen.
Jeg er sanger. Jeg har brug for at synge.
Nå?
Hvil dig nu.
Whitney Houstons comebackturné går ikke godt for den ikoniske sangerinde.
Under hendes seneste koncert i Danmark udvandrede hundredvis af fans.
Så tydeligt. Det stod meget hurtigt klart, at der var et stort problem.
Hendes spændvidde var indskrænket.
Hun sang okay inden for visse grænser.
Men uden for den sikre zone havde hun problemer.
Og Whitney har altid været kendetegnet ved sin spændvidde.
Houston er en af verdens bedst sælgende kunstnere med seks Grammyer -
- og en mezzosopranstemme, der gav hende tilnavnet "Stemmen".
FEBRUAR 2012
- Vi tager et skud. - Okay.
Whitney Houston er ankommet til Beverly Hilton.
Der spekuleres i, om hun også vil optræde til Clive Davis' Grammyfest.
Miss Houston, denne vej!
WHITNEY KOLLAPSER
Skal du tilbage på afvænning?
Gør dem klar til at spille "Home".
- Ved Clive det? - Ja, jeg skal synge i aften.
Det er en skidt ide. Clive ønsker det ikke, og jeg ønsker det ikke for dig.
- Så du mig synge på Oprah? - Ja, jeg så dig på Oprah.
Jeg så dig også i København. Folk vil se Whitney.
- Så højt satte du barren. - Det ved jeg godt.
Jeg ved godt, jeg ikke er, hvor jeg var før. Men jeg kan finde derhen igen.
- Jeg kan ikke undvære det her. - Det her? Den her ene aften?
Ja. Den her ene aften. Mig, der synger for dem.
Det kan jeg ikke leve uden. Jeg skal nok blive klar.
Det skal I også være.
Hvis du er klar, så er jeg der altid for dig, men hvis du ikke er klar ...
Bare sørg for, at I kan spille "Home".
Jeg synger den, og du vil elske det.
Synes du, her trænger til at blive støvsuget?
- Mor, er du nervøs? - Nej. Nej, jeg er spændt.
I LOBBYEN
Ved du hvad? Jeg skal lige ned at hente noget mere honning.
Gå du ind på dit værelse, så gør jeg mig klar til i aften.
Jeg vil gøre dig så stolt.
Jeg elsker dig i al evighed.
- I hele universet. - Nemlig, skat.
Okay.
Whitney, må vi få et billede? Må vi tage et billede sammen med dig?
- Okay. - Åh gud. Tak.
Whitney. Må jeg få din autograf?
Ja.
- Tak, Whitney. - Tak.
Må jeg bede om en kop te?
- Tak. - Mig en fornøjelse.
Vil du ...?
- Jeg er en kæmpe fan. - Klart.
Bare rolig. Jeg har en.
- Spencer. - Spencer.
Så det passer? Optræder du i aften til Grammy-forfesten?
- Har du hørt det? - Ja, alle ved det.
Der kommer en hel stribe af kæmpe stjerner.
Men du vil overstråle dem. Det gør du altid.
- Tak. - Tak.
- Må jeg fortælle dig noget? - Ja.
Jeg så dig live i 94.
- Til American Music Awards. - Ja.
Jeg var sædefylder. Du sang det der medley.
- Ja. - Så for satan.
- Kunne du lide det? - Det er det bedste, jeg har set.
- Tak. - Du er den største nogensinde.
Det sætter jeg pris på. Tak.
Men det ...
Det er 18 år siden.
- Så ... - Du er stadig lige så smuk.
Og jeg er sikker på, at du synger lige så godt.
Det der giver vi.
Nu spiller vi et medley for jer. Det har vi aldrig gjort før.
Sangene handler om kærlighed.
Det, vi gør for kærlighed, og det, vi gør for at beholde den.
Så nu vil jeg synge for jer.
Som tak for al den kærlighed, I har givet mig.
Og den store glæde, jeg har følt ved at prøve at gengælde den.
Kom så, Nippy.
Tak.
WHITNEY HOUSTON GIK BORT I FEB. 2012 SOM FØLGE AF EN STOFRELATERET DRUKNEULYKKE.
HUN BLEV 48 ÅR GAMMEL.
HENDES SYV NUMMER ÉT-HITS I TRÆK ER STADIG VERDENSREKORD, -
- OG HUN ER DEN ENESTE SORTE KUNSTNER MED TRE DIAMANTSÆLGENDE ALBUM.
DEN AFTEN, WHITNEY SANG SIT MEDLEY, TANGEREDE HUN MICHAEL JACKSONS REKORD -
- FOR FLEST VUNDNE AMERICAN MUSIC AWARDS PÅ ÉN AFTEN.
HUN ER DEN MEST PRISBELØNNEDE KVINDELIGE VOKALIST NOGENSINDE.
WHITNEY VAR SIN GENERATIONS -
- STØRSTE STEMME.
STEMMEN
Undertekst oversat af: Jesper Buhl